ร้านบรรยากาศลูกทุ่งหน่อย  เปิดโล่งรับลม อากาศถ่ายเทดี  มีทั้งก๋วยเตี๋ยวเรือ ส้มตำและกับข้าวตามสั่งแบบจานเดียว เหมาะกับคนอยู่แถวนี้ไปทานจานด่วนง่ายๆ รสชาติอร่อยใช้ได้  ราคาไม่แพง 

ก๋วยเตี๋ยวเรือรสชาติยังไม่นิ่งดี ครั้งแรกซุปเข้มข้นอร่อย วันนี้หวานไปแต่ทดแทนได้จากการปรุงรสเพิ่มกันเอง ส่วนตัวว่าก๋วยเตี๋ยวเรือหมูอร่อยกว่าเนื้อ 

ส่วนกับข้าวตามสั่งก็อร่อยดี ชอบข้าวไข่เจียว 

มีขนมทานเล่นอย่าง ขนมถ้วย ลอดช่อง วุ้นมะพร้าว ด้วย

ร้านหยุดทุกวันที่ 10 กับ 26 ของเดือน (แปลกดีนะ) มีที่จอดรถนิดหน่อยแต่จอดริมถนนใกล้ๆได้

ร้านอยู่ช่วงต้นซอยแถวปากทางด่วนที่มาจากสะพานพระโขนง ซอยที่ตัดไปซอยปรีดี 14 ได้ อยู่แถวถนนด้านหลังระหว่างท้ายซอยปรีดี 2 กับทางไปขึ้นทางด่วน (หน้าปากซอยมีป้ายชี้ไป ดาวใจรีสอร์ท)